**Tájékoztató óvodai étkezéshez**

**Tisztelt Szülő!**

Tájékoztatom, hogy a **közétkeztetéssel kapcsolatos** **feladatokat a** **Pécsi Ellátó Központ** (továbbiakban: **PEK**) **Közétkeztetési Osztálya** látja el.
Gyermeke étkezésével kapcsolatos kérdéseit és szükséges teendőit, a PEK munkatársai közreműködésével intézheti személyesen, telefonon vagy e-mail-en.

**Központi email cím és telefonszám**: **etkezesinfo@pek.hu**, **72/518-821.**

Pécs városban gyermeke étkezési díjának befizetésére 5 központi pénztár áll rendelkezésre, ahol személyesen intézheti étkezéssel kapcsolatos ügyeit nyitvatartási időben, függetlenül attól, hogy melyik közoktatási intézménybe jár étkező gyermeke.

|  |  |
| --- | --- |
| Cím | Telefonszám |
| Pécsi Apáczai Csere J. Ált. Isk. Gimnázium Kollégium Alapfokú Művészeti Iskola **7632 Pécs, Apáczai Csere János Körtér 1.** | 30/845 6732 |
| Pollack M. Szakközépiskola Kollégiuma **7621 Pécs, Jókai u. 8.** | 30/850 6482 |
| Pécsi Kodály Z. Kollégium **7624 Pécs, Kodály Z. u. 20/A.** | 30/845 6697  |
| Pécsi Hajnóczy J. Kollégium **7633 Pécs, Türr István u. 2.** | 30/850 6453 |
| Pécsi Meszesi Általános Iskola **7629 Pécs, Komlói u. 58.** | 30/845 6713 |

Étkeztetéssel kapcsolatos minőségi és mennyiségi panaszok kezelése, a **PEK központi** **72/518-821 telefonszám**on történik.

Az étkezéssel kapcsolatos további információkat, nyomtatványokat, befizetőhelyek nyitvatartását megtalálhatja a honlapunkon: <http://pek.hu/kozetkeztetes>

1. **A közétkeztetésben való részvétel feltétele, az étkezési igénylésére vonatkozó nyilatkozat kitöltése és leadása**.
 **-** Az újonnan belépőknek az óvodai beiratkozásnál nyilatkozat kitöltése szükséges.
**-** Tanév közben ill. következő tanév kezdetekor új nyilatkozat benyújtása szükséges intézményváltáskor, vagy ha időközben kedvezményes ill. ingyenes étkezésre válik jogosulttá, vagy megszűnik az erre vonatkozó a jogosultsága.
**-** Amennyiben otthonról szeretné intézni gyermeke étkezését, a kitöltött és aláírt nyilatkozatokat bescannelve elküldheti a PEK központi e-mail címére: etkezesinfo@pek.hu .
**-** Személyes ügyintézés esetén keresse fel a fenti pénztáraink egyikét nyitvatarási időben.
Pénztáraink nyitvatartása elérhető a honlapunkon: [http:/pek.hu/kozetkeztetes](http://www.elszamolohazpecs.hu/kozetkeztetes)
2. **A kedvezményes ill. ingyenes ellátás igénybevételének feltétele** az azt **igazoló dokumentumok és nyilatkozatok benyújtása.**
**Óvodában ingyenes étkezésre jogosult gyermek:**- akinek a szülője vagy hozzátartozója a **rendszeres gyermekvédelmi kedvezményről** szóló határozatának másolatát benyújtotta,
- akinek a szülője vagy hozzátartozója a **gyermek tartós betegsége**, illetve a **gyermek családjában nevelt gyermek tartós betegsége** (tartós beteg testvér esetén is) esetén a szakorvosi vélemény másolatát, illetve a magasabb összegű családi pótlékról szóló igazolását benyújtotta (SNI esetén is jár),
- **akinek a családjában három vagy több gyermeket nevelnek**. (Ebben az esetben a nyilatkozaton kívül mást nem kell benyújtani!)
- **akinek nevelésbe vételét rendelte el a gyámhatóság** (igazolás kitöltése szükséges hatóságtól: „328/2011. (XII. 29.) Korm. rendelet 9. melléklete”),
- **aki családjában az egyháztartásban élők, egy főre jutó havi jövedelem összege, nem haladja meg a kötelező legkisebb munkabér nettó összegének 130%-át, 200.564, - Ft-ot** (az összeg 2023. évre vonatkozó jövedelmekre vonatkozik). (Ebben az esetben a nyilatkozaton kívül mást nem kell benyújtani!)
3. **Az étkezési térítési díj befizetése.**

- Az étkezés díját fizetheti átutalással, ill. online bankkártyával (Az utalásos fizetési módhoz szükséges nyilatkozat leadását követően)
Online bankkártyás fizetés a, menza program szülői felületén lehetséges: <https://pecskk.eny.hu>

- A befizetőhelyeken készpénzes és bankkártyás fizetésre van lehetőség.

1. **Az étkezési igény lemondása**.

- Étkezés lemondására betegség, illetve egyéb hiányzás esetén, a **PEK elérhetőségein** (a fenti táblázatban megadott telefonszámokon, e-mail-ben etkezesinfo@pek.hu) vagy a **szülői felületen lehetséges** (<https://pecskk.eny.hu>) **munkanapokon** **9:30 óráig a következő munkanapra vonatkozóan**. (A tárgynapot az aktuális napon nem tudja lemondani!)
- **Az ingyenes étkezők esetében is kötelező a lemondás!**
A hiányzást az óvodában is jelezni kell az óvónőnek. **Az óvodában jelzett hiányzás, nem vonja magával az étkezési igény lemondását.**

- Az étkezés lemondást a fenti táblázatban található telefonszámok bármelyikén, illetve a központi telefonszámunkon 72/518-821 is megteheti.

1. **A Menza Program szülői felületének használata**

- A szülői felület elérhetősége: <https://pecskk.eny.hu>

- A szülői felületre, a programban a gyermek adatlapján rögzített, e-mail címével jelentkezhet be. Amennyiben gmail-es e-mail címmel rendelkezik és a gmail-es postafiókjába be van jelentkezve, úgy a szülői felületen csak a „belépés google fiókkal” gombra kell kattintani. Más esetben az „Elfelejtette jelszavát? / Új jelszó kérése” linkre kell kattintani, így program generál egy jelszót, amit megküld az e-mail címére.

- Megtekintheti számláit és online bankkártyás fizetéssel rendezheti azokat, valamint lemondhatja az igényelt étkezést hiányzás esetén.